《牛山眠月栗里八景之一为王懋元题》
明代·谢复

伊谁破混沌，盘根㨿坤舆。崭然露头角，肖像躬犁锄。

落日下空露，藉草明月孤。山风起林末，过者闻鼾呼。

居人事耕稼，对此空踌躇。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。